तो मेरे मित्रो! मैं और कुछ नहीं कहना चाहता इस बारे में। यही कि मुझे किताब पढ़कर के जैसा आप समझ गए होंगे कि मैं निशान लगाने लगा तो सब पर ही निशान लगा गया। तो समझ लीजिए कि मेरे लिए......इसमें मुझे क्या आनंद मिला। कितना सुख मुझे मिला इनको पढ़ करके।.....मेरी लघुकथाएँ ठीक है। वह कैसी चीज थी, कोई बात नहीं है, कैसी भी हों, लेकिन हम उस क्रम में थे। तो क्रम बढ़ते–बढ़ते आज कहाँ पहुँच गया है और आगे कहाँ पहुँचेगा। यह निरंतर प्रवाह आगे बढ़ते रहना सबसे बड़ी खूबी यही है। कौन अच्छा लिखता है, कौन बुरा लिखता है–इन सब बातों को एक क्षण के लिए भूल जाएँ और यही ध्यान रखें कि जो व्यवस्था है उसके साथ लघुकथा उस जमाने की....उसके पहले वैदिक पीरिएड में भी आपको दृष्टांत के रूप में मिलेगी। पहले जो दृष्टांत दिए जाते थे उदाहरण के तौर से.....वहीं से ही लघुकथा.....तो कहते हैं कि वे लघुकथाएँ नहीं थीं, ठीक है, वे नहीं थीं लघुकथाएँ। निश्चय ही नहीं थीं, लेकिन लघुकथा का बीज था न उनमें। तो खैर....मैं आज केलिए सत्यव्रत जी और किताबघर...मेरे प्रकाशक भी हैं वे....मेरी लघुकथा भी छापी है उन्होंने....तो उन्होंने यह जो क्रम किया है किताब छापने का साथ में, पुरस्कार देने का। पुरस्कार आजकल वैसे बहुत मिलने लगे हैं। वह एक अलग बात है। उसको मैं नहीं छेड़ूँगा। लेकिन यह एक अच्छा सार्थक प्रयत्न है। मैं उनको बधाई देता हूँ। उसके बाद हमारे लिए आज जो बड़ी खुशी की बात है यह कि हिंदी साहित्य के सारे दिग्गज आज मौजूद हैं। नई कहानी के पुरोधा देखिए–दोनों वे हैं, अजित जी है, वित्रा जी हैं। सारे ही आ गए हैं। मैं तो पुराने युग का आदमी, बीते युग का आदमी हूँ। तेा कहाँ–कहाँ से इन्होंने इकट्ठा कर लिया सबको एक मंच पर। यह बड़ी खुशी की बात है और साहित्य में आगे बढ़ने का अब तो क्रम इसी तरह से चलता है कि हम पूर्ववर्ती लोगों को भी भूलें नहीं।